Det umulige er sket i vores kære naboland: Område for område er staten på retur takket være indvandringens akkumulerede konsekvenser.

Tirsdag formiddag blev de svenske kronjuveler stjålet fra domkirken i Strängnäs, hvor de var udstillet for offentligheden. De uerstattelige juveler stammer fra den svenske storhedstid i 1600-tallet og er udsmykket med guld, ædelsten og perler, men nu er de pist væk. Tyvene menes at være undsluppet på cykel, til vands og i bil, og man må formode, at det opsigtsvækkende tyveri snarest vil blive filmatiseret med Mikael Persbrandt, Alexander Skarsgård eller Joel Kinnaman i hovedrollerne. På en måde, som kun de største pessimister forudså, er Sverige ved at blive en thriller, hvor alt kan ske.

